Tero Similä

Tero Similä (født 26. februar 1980 i Ylivieska) er en finsk aktiv langrennsløper. Han representerer klubben Ylivieskan Kuula og blir trent av Erkki Mustola.

Similä har deltatt i flere større internasjonale mesterskap, blant annet Ski-VM 2005 og Ski-VM 2007, samt Vinter-OL 2006. Han deltok også under Ski-VM 2011 i Oslo. Hans beste individuelle plassering i konkurransesammenheng var en 13.-plass under VM i Oberstdorf. Under Verdenscupen i langrenn har Similä endt blant topp ti kun to ganger, hvor han på kombinasjonen i Falun i februar 2005 kom på en åttendeplass og en åttendeplass på 50 kilometer fristil i Oslo i mars 2006.

Nasjonalt har Similä vunnet det finske mesterskapet fire ganger, kommet på andreplass syv ganger og endt på tredjeplass tre ganger.

Referanser

Eksterne lenker 
 
 Similäs offisielle nettsider

Finske langrennsløpere
Deltakere under Ski-VM 2005
Deltakere for Finland under Vinter-OL 2006
Langrennsløpere under Vinter-OL 2006
Deltakere under Ski-VM 2007
Deltakere under Ski-VM 2011
Deltakere under Ski-VM 2013
Dopingsaker i langrenn
Personer fra Ylivieska
Fødsler i 1980